 శ్రీనగర్: జమ్మూ కశ్మీర్లోని పుల్వామా జిల్లాలో భద్రతా దళాలు, ఉగ్రవాదులకు మధ్య భీకర ఎదురు కాల్పులు చోటుచేసుకున్నాయి.  ఈ ఎన్కౌంటర్లో ఇప్పటికే ఇద్దరు ఉగ్రవాదులను మట్టుబెట్టగా.. మృతుల్లో లష్కరే తొయిబా చీఫ్ అబు దుజన కూడా ఉన్నట్టు ఆర్మీ వర్గాలు చెబుతున్నాయి. మంగళవారం ఉదయం హక్రిపొరా గ్రామంలోని ఓ ఇంట్లో నక్కిన ఉగ్రవాదులు భద్రతా దళాలపై కాల్పులు జరపడంతో ఎన్కౌంటర్ ప్రారంభమైంది. ఉగ్రవాదులను మట్టుబెట్టేందుకు సైనిక దళాలు భీకరంగా విరుచుకుపడుతున్నాయి. దక్షిణ కశ్మీర్లో లష్కరే కమాండర్గా ఉన్న అబు దుజన మోస్ట్ వాంటెడ్ టెర్రరిస్టుల్లో ఒకడిగా ఉన్నాడు. అయితే కొద్ది నెలల క్రితం లష్కరే తొయిబాతో విబేధాలు రావడంతో అతడి నుంచి ఆయుధాలు తీసేసుకున్నారు. ప్రస్తుతం ఎన్కౌంటర్ కొనసాగుతోందనీ... మృతదేహాలను స్వాధీనం చేసుకునే వరకు వారు ఎవరన్నది నిర్దారణకు రాలేమని సీనియర్ పోలీస్ అధికారి ఒకరు పేర్కొన్నారు. మరో ముగ్గురు ఉగ్రవాదులు నక్కినట్టు భావిస్తున్న భద్రతా దళాలు హక్రిపొరా ప్రాంతం మొత్తం జల్లెడపడుతున్నాయి.
 srinagar: jammoo kashmeerloni pulwama jillaalo bhadrata dalaalu, ugravaadulaku madhya bheekara eduru kaalpulu chotuchesukunnayi.  ee encounterlo ippatike iddaru ugravaadulanu mattubettagaa.. mrutullo lashkare toiba cheef abu dujana kuudaa unnattu armi vargaalu chebutunnaayi. mangalavaaram udayam hakripora graamamlooni oo intlo nakkina ugravaadulu bhadrata dalaalapai kaalpulu jarapadamtho encounter praarambhamaindi. ugravaadulanu mattubettenduku sainika dalaalu bheekaramgaa viruchukupadutunnaayi. dakshina kashmeerlo lashkare kamandarga unna abu dujana most wanted terraristlulo okadigaa unnaadu. ayithe koddi nelala kritam lashkare toibaato vibedhaalu raavadamtho atadi nunchi aayudhaalu teesesukunnaru. prastutam encounter konasagutondani... mrutadehaalanu swaadheenam chesukune varaku vaaru evarannadi nirdaaranaku ralemani seanier polies adhikari okaru perkonnaru. maro mugguru ugravaadulu nakkinattu bhaavistunna bhadrata dalaalu hakripora praantam mottam jalledapadutunnaayi.